Vor 130 Millione Joohr isch die afrikanischi mit de europäische Kondinendaalbladde zämmegschdosse. Doo derbie hänn sich dann d´Alpe un de  Jura bildet. Zuedämm isch für d´Entschdehig vom Jura au nooh de Rhiigraabe vo entscheidender Bedüddig. De Rhiigraabe soll schiins bis in Ural reiche un isch verandwordlich für des verheerendi Erdbebe vo 1356, welches Basel in Schutt un Asche gleggt hett. De Rhiigraabe isch vor 24 bis 36 Millione Joohr doohdedurch entschdande, dass sich zwei Erdbladde vonenander entfernt hänn. Hädd sich dääh Graabe nitt pö a pö mit Gschdei, also Sediment uffgfüllt, wär dääh so wie de St. Andreasgraabe in San Franzisko /USA.